CELEX: 32006R1558
Language: mt
Date: 2006-10-18 00:00:00
Title: 1558/2006/KE: Regolament tal-Kummissjoni (KE) Nru 1558/2006 tat- 18 ta' Ottubru 2006 li jemenda r-Regolament tal-Kummissjoni (KE) Nru 2799/1999 li jistabbilixxi regoli dettaljati sabiex jiġi applikat ir-Regolament (KE) Nru 1255/1999 rigward il-konċessjoni ta’ għajnuna għall-ħalib xkumat u t-trab tal-ħalib xkumat intiż għall-għalf tal-annimali u l-bejgħ ta’ dan it-trab tal-ħalib xkumat

9.12.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               413
            
         REGOLAMENT TAL-KUMMISSJONI (KE) Nru 1558/2006
   tat-18 ta' Ottubru 2006
   li jemenda r-Regolament tal-Kummissjoni (KE) Nru 2799/1999 li jistabbilixxi regoli dettaljati sabiex jiġi applikat ir-Regolament (KE) Nru 1255/1999 rigward il-konċessjoni ta’ għajnuna għall-ħalib xkumat u t-trab tal-ħalib xkumat intiż għall-għalf tal-annimali u l-bejgħ ta’ dan it-trab tal-ħalib xkumat
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 1255/1999 tas-17 ta' Mejju 1999 dwar l-organizzazzjoni komuni tas-suq tal-ħalib u tal-prodotti tal-ħalib (1), u b'mod partikolari l-Artikoli 10 u 15 tiegħu,
   Billi:
   
               (1)
            
            
               L-Artikolu 7(1) tar-Regolament tal-Kummissjoni (KE) Nru 2799/1999 (2) jiffissa l-ammont ta' għajnuna għall-ħalib xkumat u t-trab tal-ħalib xkumat maħsub għall-ikel tal-annimali filwaqt li jqis il-fatturi stipulati fl-Artikolu 11(2) tar-Regolament (KE) Nru 1255/1999. Fid-dawl tal-iżviluppi fil-prezz tas-suq u fil-prezzijiet tal-bejgħ tat-trab tal-ħalib xkumat tal-intervent l-ammont ta' għajnuna għandu jitnaqqas.
            
         
               (2)
            
            
               Ir-Regolament (KE) Nru 2799/1999 għandu għalhekk jiġi emendat skont dan.
            
         
               (3)
            
            
               Il-miżuri pprovduti f'dan ir-Regolament huma skont l-opinjoni tal-Kumitat għall-Ħalib u l-Prodotti tal-Ħalib,
            
         ADOTTA DAN IR-REGOLAMENT:
   Artikolu 1
   Fl-Artikolu 7 tar-Regolament (KE) Nru 2799/1999, il-paragrafu 1 għandu jinbidel b'dan li ġej:
   
      “1.   L-għajnuna hija ffissata għal:
      
                  (a)
               
               
                  EUR 3,23 għal kull 100 kg ta' ħalib xkumat b'kontenut ta' proteina ta' mhux anqas minn 35,6 % tal-estratt niexef xkumat;
               
            
                  (b)
               
               
                  EUR 2,85 għal kull 100 kg ta' ħalib xkumat b'kontenut ta' proteina ta' mhux anqas minn 31,4 % iżda anqas minn 35,6 % tal-estratt niexef xkumat;
               
            
                  (c)
               
               
                  EUR 40,00 għal kull 100 kg ta' trab tal-ħalib xkumat b'kontenut ta' proteina ta' mhux anqas minn 35,6 % tal-estratt niexef xkumat;
               
            
                  (d)
               
               
                  EUR 35,28 kull 100 kg ta' trab tal-ħalib xkumat b'kontenut ta' proteina ta' mhux anqas minn 31,4 % iżda anqas minn 35,6 % tal-estratt niexef xkumat.”
               
            
   Artikolu 2
   Dan ir-Regolament għandu jidħol fis-seħħ l-għada tal-pubblkazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u jkun direttament applikabbli fl-Istati Membri kollha.
      Magħmul fi Brussell, 18 ta' Ottubru 2006
      
         
            Għall-Kummissjoni
         
         Mariann FISCHER BOEL
         
            Membru tal-Kummissjoni
         
      
   
   
      (1)  ĠU L 160, 26.6.1999, p. 48. Ir-Regolament kif emendat l-aħħar bir-Regolament (KE) Nru 1913/2005 (ĠU L 307, 25.11.2005, p. 2)
   
      (2)  ĠU L 340, 31.12.1999, p. 3. Ir-Regolament kif emendat l-aħħar bir-Regolament (KE) Nru 1018/2006 (ĠU L 183, 5.7.2006, p. 12)